बोकारो के 84 ग्रामीण डाकघर होंगे हाईटेक
शहरीक्षेत्र में डाकघरों को अपडेट करने के बाद डाक विभाग अब बोकारो जिले के ग्रामीण क्षेत्र के 84 उप डाकघरों को हाईटेक बनाएगा। मार्च माह के अंत तक ये सभी उप डाकघर हाईटेक हो जाएंगे। इन उप डाकघरों में इलेक्ट्रानिक हैंड हेल्ड (माइक्रो एटीएम) उपलब्ध करा दिए जाएंगे। अप्रैल महीने से ग्रामीण ग्राहक माइक्रो एटीएम से रुपए का लेन-देन कर सकेंगे। ग्रामीण डाकघरों के हाईटेक हो जाने से फर्जीवाड़ा बिल्कुल थम जाएगा। चाहे वह मनरेगा में मजदूरी का भुगतान हो या वृद्धा पेंशन का। माइक्रो एटीएम में ग्राहकों को अपना अंगूठा लगाना होगा। अंगूठा लगाने के बाद आधार नंबर से ग्राहक की पहचान होगी। साथ ही उपभोक्ता अपने खाते को कोर बैंकिंग से भी जोड़ सकेंगे। उन्हें अपने खाते को बार-बार अपडेट कराने के लिए पोस्ट आफिस का चक्कर नहीं काटना होगा। लेन-देन या मनीआर्डर करने के बाद खाता खुद-ब-खुद अपडेट हो जाएगा। अगर कोई दूसरा व्यक्ति चाहेगा कि वह गड़बड़ कर दे तो यह संभव नहीं हो सकेगा। स्पीड पोस्ट करेंगे तो रसीद तुरंत मिल जाएगी। ग्राहक स्पीड पोस्ट की ऑनलाइन निगरानी भी कर सकेंगे।
मार्च माह में पूरी हो जाएगी डाक कर्मियों की ट्रेनिंग
मार्चमहीने में उप डाकघरों में कर्मियों को इसकी ट्रेनिंग दे दी जाएगी। यह काम शुरू कर दिया गया है। ट्रेनिंग लेने के बाद डाक कर्मी ग्रामीणों को भी इसकी जानकारी देंगे। ताकि वे भी सरल तरीके से माइक्रो एटीएम का उपयोग कर सकें। अप्रैल महीने से सभी ग्रामीण डाकघरों में माइक्रो एटीएम का उपयोग दिखाई देने लगेगा।
तीन मार्च तक ले सकते हैं गोल्ड बांड
डाकघरोंमें तीन मार्च तक गोल्ड बांड मिल रहा है। इसमें एक ग्राम से लेकर पांच सौ ग्राम तक के सोने के बांड ग्राहक ले सकते हैं। एक ग्राम सोने की कीमत 2893 रुपए के हिसाब से बांड दिया जाएगा। इस पर 2.57 प्रतिशत सालाना ब्याज दिया जाएगा। आठ साल बाद फिर सोने की जो वर्तमान कीमत होगी वह बांड जमा करने पर उतनी ही राशि ग्राहक के बैंक खाते में ट्रांसफर कर दी जाएगी।
अप्रैलसे ग्रामीण ग्राहक माइक्रो एटीएम से लेन-देन करने लगेंगे : राय
^बोकारोप्रधान डाकघर के एसीपी विश्वजीत राय ने बताया कि मार्च माह में बोकारो जिले के 84 ग्रामीण डाकघर हाईटेक हो जाएंगे। अप्रैल से ग्रामीण ग्राहक माइक्रो एटीएम से लेन-देन करने लगेंगे। ग्रामीण डाककर्मियों को प्रशिक्षण देने का काम शुरू कर दिया गया है।
सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva